cyanic-selkie/wikianc huggingface dataset:
Tõnismäe Antoniuse kabel
Kabeli hävinemise aeg pole teada, arvatavasti toimus see Liivi sõja ajal. Sõja algul võidi kabel lammutada kindlustuste ümberehitamiste käigus nagu teisedki eeslinnakirikud. Võimalik hävinemisaeg 1570., 1571. või 1577. aastal seostub aga otseselt linna piiranud Moskva vägede tegutsemisega.
Võimalik, et Rootsi aja lõpu poole püstitatud Tõnismäe Kaarli puukirik ehitati just vana kabeli kohale. Praegu on endise kalmistu ja kabeli ala valdavalt hoonestatud.
Clay maakond (Mississippi)
Clay maakond (Clay County) on maakond Ameerika Ühendriikides Mississippi osariigis.
Maakonna halduskeskus on West Point.
Ajalugu
Maakond moodustati 1871. aastal.
Rahvastik
Elanike arv oli 2010. aasta rahvaloenduse järgi 20 634.
Arvestuslik rahvaarvu muutus (1. juuli seisuga) :
Suur aruhein
Suur aruhein (Festuca gigantea) on rohttaimeliik kõrreliste sugukonna aruheina perekonnast.
Kirjeldus
Suure aruheina pööris on kuni 30 cm pikk, tipust longus, hõre, laiuv, hallikasroheline. Pähikud 10–15 mm pikad, 3–5 õiega. Libled 4–5 mm pikad, teravatipulised ja kileja servaga. Välissõklad pikaohtelised, ohe 2–3 korda sõklast pikem. Keeleke tömp, kuni 1 mm pikk, kõrvakesed suured, sirpjalt kõrt ümbritsevad. Lehelaba kuni 15 mm lai, sügavroheline ja alt läikiv. Suur aruhein kasvab kuni 150 cm kõrguseks. Taimed õitsevad juunist augustini.
Kasvukoht
Suur aruhein kasvab leht-ja segametsades, vanades parkides, võsastikes ja veekogude kallastel.
Levik
Tavaline üle Eesti.
Michael Winner
Robert Michael Winner (30. oktoober 1935 Hampstead, London – 21. jaanuar 2013 Kensington, London) oli inglise filmilavastaja ja -produtsent.
Vecbaldiņi mõis
Vecbaldiņi mõis (saksa keeles Baldwinshof, läti keeles Vecbaldiņu muiža) oli rüütlimõis, hiljem Suntaži karjamõis Liivimaal Riia kreisis Suntaži kihelkonnas.
Vassõl Ivantšuk
Vassõl Ivantšuk (ukraina keeles Василь Михайлович Іванчук; sündinud 18. märtsil 1969 Kopõtšõntsis Ternopili oblastis) on ukraina maletaja, rahvusvaheline suurmeister (1988).
Ivantšuk sai suurmeistriks 19-aastaselt 1988. aastal. Aasta varem oli ta FIDE-lt saanud rahvusvahelise meistri nimetuse.
1989. aastal võitis ta Bieli suurmeistrite turniiri.
Ivantšuk tuli 2004. aastal Antalyas Euroopa malemeistriks. 2002. aastal kaotas Ivantšuk Moskvas toimunud FIDE maailmameistrivõistluste turniiri finaalis Ruslan Ponomarjovile.
Ivantšuk on olnud abielus naiste malesuurmeistri Alissa Galljamovaga.
Väike Paljassaar
pisi|Paljassaare poolsaar õhust. Taamal paistab ka [[Kopli poolsaar. Väike Paljassaar on pildi keskosas. Sellest paremale jääb Suur Paljassaar ]] Väike Paljassaar on Paljassaare poolsaare kõrgem kirdeosa Tallinna reidi ja Saartevahe lõuka vahel Tallinnas Paljassaare asumis. Liitus mandriga Paljassaare poolsaare moodustumise käigus 20. sajandi teisel kümnendil.
Scharnebecki ühisvald
Scharnebecki ühisvald (Samtgemeinde Scharnebeck) on ühisvald (Samtgemeinde) Saksamaal Alam-Saksi liidumaal Lüneburgi kreisis. Selle pindala on 26,88 km². 31. detsembril 2017 elas seal 15 556 inimest. Selle keskus on Scharnebeck.
Väike Paljassaar
Väike Paljassaar lõpeb põhjas Kakaruotsaga. Kõrgeim looduslik koht on kaguosas Pikakari mägi (6,9 m). Itta Tallinna reidi sirutub neemena Pikakari, millel aastail 1913–1916 rajatud sadamakohana kasutatav Katariina kai. Sellest põhja poole jääb liivane supluskohana tuntud Pikakari rand. Mujal on peamiselt kivine moreen- ja kamarrand. Läände Suure Paljassaare poole jääb roostikuline rannajärvedega Saartevahe. Varem lage ala on lõunaosas kattunud lehtmetsaga.
Aastail 1821–1824 rajati põhjaossa Valge torn, mis oli mitmekorruseline suurtükitorn. Torn hävis suuresti Krimmi sõja ajal, selle müüritise osad on muinsuskaitse all.
Scharnebecki ühisvald
Scharnebecki ühisvald koosneb järgmistest valdadest:
Väike Paljassaar
Kaitseehitised saarel
Aastatel 1726–1727 ehitati Tallinna lähedale Vene keisririigi võimude poolt Tallinna kindluse ettenihutatud kindlustis (Väike-Paljassaare tähtfort), mille eesmärk oli eelkõige Tallinna sõjasadama läänepoolse sissesõidu kaitsmine.
Aastatel 1821–1823 rajati Vene keisririigi võimude poolt Tallinna lähedale Väike-Paljassaarele Tallinna kindluse ettenihutatud kindlustis (Väike-Paljassaare väike fort), mille eesmärk oli Tallinna sõjasadama läänepoolse sissesõidu kaitsmine. e rannakaitsepatarei nr. 12
Tšernihivi Püha Katariina kirik
Katariina kirik (ukraina keeles Катерининська церква) on kirik Tšernihivis Ukrainas, Ukraina Õigeusu Kiriku Tšernihivi piiskopkonna katedraalkirik. Kirik asub Tšernihivi vanalinnas ja on linna üks peamistest arhitektuurilistest maamärkidest.
Kirjeldus
Kirik on põhiplaanilt kaheksanurkadest koosneva risti kujuline, viie kupliga, ehitatud tellistest ja krohvitud. Püramiidja silueti moodustavad kõrgema keskkupli ümber koondunud väiksemad kuplid; kaheksanurkadest koosnev põhiplaan on iseloomulik ka Ukraina puukirikutele. Püramiidja silueti tõttu näeb kirik välja õrn, elegantne ja pidulik. Fassaadi kaunistavad pilastrid, profileeritud raamistused, karniisid ja kolmnurkfrontoonid, skulptuurne dekoor puudub. Piilariteta siseruum koosneb viiest kaheksanurksest kambrist, iga kohal tambuuriga kuppel. Tüüpiliselt ukrainapärased pirnja kujuga kuplid on kullatud.
Ajaloost
Ukraina barokkstiilis kirik ehitati 17.–18. sajandi vahetusel Tšernigivi kasakarügemendi üles näidatud vapruse auks 1696. aasta tormijooksul türklaste Azovi kindlusele. 1715. aastal pühitseti kirik pühale Katariinale. Kirik on säilinud peaaegu ehitusaegsel kujul. 1837. aastal lisati läänefassaadile narteks, ja 1908. aastal püstitati kellatorn. Mõlemad on kiriku hilisema restaureerimise käigus eemaldatud. Teise maailmasõja ajal põlesid maha kiriku katused ja tornikuplid. Ehitis ennistati kahel perioodil: 1947-1955 ja 1975-1980.
20. sajandi lõpul tegutses kirikus rahvakunsti muuseum. 2006. aastal tagastati hoone Kiievi patriarhaadi Ukraina Õigeusu Kirikule. Moskva Patriarhaadi Ukraina Õigeusu Kirik vaidlustas üleandmise ja nõudis kirikut endale; pärast kiriku üleandmist püstitasid Moskva Patriarhaadi Ukraina õigeusu kiriku esindajad Ukrainas hoone seinte äärde oma presenttelgi ehk välikiriku. Pärast 2014. aasta Ukraina revolutsiooni võtsid kiriku esindajad telgi 21. veebruaril 2014 Tšernihivi kogukonna survel maha.
2022. aasta kevadel sai kirik Vene-Ukraina sõjas raketirünnakus kannatada.
Välislingid
[https://discover-ukraine.info/places/central-ukraine/chernihiv/707 Catherine's Church. - Discover Ukraine]
Brando Benifei
Brando Benifei (sündinud 1. jaanuaril 1986 La Spezias) on Itaalia poliitik, Euroopa Parlamendi liige 2014. aastast. Ta valiti Euroopa Parlamenti ka 2019. aastal.
Vallisaare mõis
Vallisaare mõis (saksa keeles Usnowa) oli poolmõis Vaivara kihelkonnas Virumaal.
Esimene Kreeka Vabariik
Esimeseks Kreeka Vabariigiks nimetatakse ajutist Kreeka riiki Osmanite riigist eraldumiseks peetud Kreeka iseseisvussõja ajal. Selle nimetusega tõstetakse esile Kreeka kuningriigi rajamisele eelnenud revolutsioonilise režiimi põhiseaduslikku ja demokraatlikku loomust ning seostatakse seda perioodi hilisema Teise Kreeka Vabariigi ja Kolmanda Kreeka Vabariigiga.
Ajalugu
1821. aastal alanud Kreeka iseseisvussõja esimestel etappidel valisid mitmed piirkonnad enda piirkondlikud juhtivad nõukogud. 1822. aasta alguses asendas Piada linnas (praeguse nimega Nea Epidavros) kogunenud esimene riiklik assamblee need keskse administratsiooniga; sama organ võttis 1822. aastal vastu ka põhiseaduse, mis tähistab tänapäevase Kreeka riigi sündi. Piirkondlikud nõukogud jätkasid siiski oma tegevust ning tsentraliseeritud juhtimist ei õnnestunud kindlalt kehtestada enne 1824.–1825. aastat. Uut riiki, mida peale selle algset edu ähvardas lagunemine nii seestpoolt (aastatel 1824–1825 toimunud kodusõjad) kui väljastpoolt (Ibrahim Paša juhitud Türgi–Egiptuse armee), tollased suurvõimud ei tunnustanud.
Aastaks 1827 oli Kreeka revolutsioon küll riigi mandriosas peaaegu summutatud, kuid selleks ajaks olid suurriigid jõudnud kokkuleppele selles, et luuakse Otomani impeeriumi valitsemise all olev autonoomne Kreeka riik: nii, nagu oli ära määratud Londoni lepingus. Otomani impeerium aga keeldus seda vastu võtmast ning see viis omakorda Navarino lahinguni, mille tulemuseks oli Kreeka täieliku iseseisvuse kindlustamine.
Aastal 1827 pani Troizenis aset leidnud kolmas riiklik assamblee aluse Kreeka riigile (Ἑλληνικὴ Πολιτεία) ja valis krahv Ioannis Kapodistriase Kreeka kuberneriks. Seetõttu kutsutakse seda perioodi sageli ka kubermangu perioodiks (Κυβερνείο). Peale 1828. aasta jaanuaris Kreekasse saabumist püüdis Kapodistrias funktsioneerivat riiki luua ja lahendada sõjast laastatud riigi probleeme, kuid oli peagi mässitud konfliktidesse võimsate kohalike magnaatide ja pealikega.
Kapodistrias mõrvati poliitiliste rivaalide poolt 1831. aastal ning see viis riigi uuesti elavnenud võitlusteni. Tema järglaseks sai ta vend Augustinos Kapodistrias, kes aga sunniti kuus kuud hiljem tagasi astuma. Tollases pealinnas Nafplios toimunud viies riiklik assamblee visandas uue kuningliku põhiseaduse. Kolme "kaitsva jõu" (Suurbritannia, Prantsuse kuningriik ja Venemaa Keisririik) sekkumisel kuulutati Kreeka 1832. aasta Londoni konverentsil kuningriigiks ning riigi esimeseks kuningaks sai Baieri prints Otto I.
Unioni maakond (Arkansas)
Unioni maakond (Union County) on maakond Ameerika Ühendriikides Arkansase osariigis.
Maakonna halduskeskus on El Dorado.
Ajalugu
Maakond moodustati 1829. aastal.
Rahvastik
Elanike arv oli 2010. aasta rahvaloenduse järgi 41 639.
Arvestusliku rahvaarvu muutus (1. juuli seisuga):
Friedrich Johann Anton Assmuth
Friedrich Johann Anton Assmuth (25. oktoober 1755 Bremeni lähedal – 17. oktoober 1802 Kose) oli Eesti vaimulik.
Smerle mõis
Smerle mõis (saksa keeles Smerle) oli rüütlimõis, hiljem Kastrāne karjamõis Liivimaal Riia kreisis Suntaži kihelkonnas.
Friedrich Johann Anton Assmuth
Õppis Stade gümnaasiumis, seejärel aastatel 1772–1774 Halle Ülikoolis ja 1772–1774 Erfurdi Ülikoolis, lõpetas ''cand. theol.'' astmega. Tuli Eestimaale aastal 1776, oli alates 19. märtsist 1781 parun Bielsky juures Vidrukal koduõpetajaks. Kutsuti 7. augustil 1783 Jõelähtme koguduse õpetajaks. Ordineeriti õpetajaks 24. septembril 1783.
Oli aastatel 1783–1785 Jõelähtme koguduse õpetaja, aastatel 1785–1802 Kose koguduse õpetaja.
Isiklikku
Tema poeg Eduard Johann Assmuth oli Torma Maarja koguduse õpetaja, pojapoeg Alexander Carl Woldemar Assmuth oli Harju-Risti- ja Tallinna Jaani koguduse õpetaja, tütrepoeg Heinrich Ferdinand Hoffmann oli Koeru koguduse õpetaja.
Omandireservatsioon
Omandireservatsiooni kokkuleppe sõlmimine
Omandireservatsiooni kokkuleppega seotakse omandi üleminek ostuhinna tasumisega ja lükatakse edasi lepingu esemeks oleva vallasasja omandi üleminek ostjale. Kokkulepet saab sõlmida kahel viisil. Esimesel juhul sõlmivad pooled edasilükkava tingimusega käsutustehingu, mis on vajalik müügilepingu täitmiseks. Sellisel juhul saabuvad käsutustehingu juriidilised tagajärjed siis, kui ostja on ostuhinna täielikult tasunud. Omand läheb pärast ostuhinna täielikku tasumist üle automaatselt. Teine võimalus on müügilepingu sõlmimisel omandi üleandmise kokkulepe edasi lükata ja sõlmida see pärast ostuhinna täielikku tasumist. Sel viisil omandab ostja müügilepingu sõlmimisel ainult asja valduse. Ostja ei omanda asja suhtes mingeid õigusi, kuna müüja pole asja käsutanud.
Üldiselt sõlmitakse omandireservatsiooni kokkulepe tingimusliku käsutustehingu tegemisega, kuna see tagab nii ostja kui ka müüja huvide piisava kaitse.
Omandireservatsioon tagatisena ostjale
Omandireservatsiooni kokkuleppe puhul on kaitstud eelkõige ostja. Kuna müüja on asja omanik kuni täieliku ostuhinna tasumiseni, lasub ostjal risk, et müüja tegutseb teist poolt kahjustavalt. Näiteks võib müüja võõrandada asja kolmandale isikule, mille tagajärjel ei saa ostja ostuhinna tasumisel asja omanikuks. Ostja ei saa asja omanikuks ka juhul, kui müüja suhtes algatatakse pankrotimenetlus või temale kuuluv vara arestitakse täitemenetluse käigus.
Müüja tehtud käsutustehing, mis sõlmiti enne ostuhinna täielikku tasumist ja millega võõrandatakse ostjale müüdud asi kolmandale isikule, muutub kehtetuks ostuhinna täielikul tasumisel. Selline käsutustehing on kehtetu sellepärast, et see on sõlmitud hõljumisajal ja üks pool on tingimusliku käsutustehingu teinud müüja.
Ostjat võib ohustada asja valduse kaotamine müüjale, kui ta näiteks asja müüjale tagastab. Sel juhul saaks kolmas isik müüjalt asja heauskselt omandada, saada asja üle otsene valdus ning saada selle asja omanikuks, mille müüja omandireservatsiooniga ostjale müüs. Sellise olukorra vältimiseks keelab seadus omandireservatsiooni kokkulepped, millega müüja on õigustatud ostjalt asja välja nõudma. Müüja saab asja ostjalt välja nõuda ainult siis, kui ta on lepingust taganenud ostjapoolse olulise lepingurikkumise tõttu.
Omandireservatsioon tagatisena müüjale
Müüjat kaitseb omandireservatsiooni kokkulepe eelkõige siis, kui ostja muutub maksejõuetuks. Kui ostja satub näiteks pankrotti või tema vara suhtes on algatatud täitemenetlus, saab müüja nõuda omandireservatsiooniga müüdud asja välistamist pankrotivarast või täitemenetluse korral arestist vabastamist.
Omandireservatsioon ei kaitse müüjat ostja pahatahtlike tegude eest. Kui ostja võõrandab näiteks enne ostuhinna täielikku tasumist asja kolmandale isikule, saab kolmas isik omandireservatsiooniga müüdud asja oma otsesesse valdusse ja selle omanikuks. Müüja omand asjale lõpeb ja müüja asja ostjalt välja nõuda ei saa.
Olukorras, kus omandireservatsiooni kokkuleppe sõlmimisel saab eeldada, et ostja võõrandab asja enne ostuhinna tasumist kolmandale isikule, on müüjal võimalus asi kolmandalt isikult välja nõuda. Selline olukord võib tekkida siis, kui ostja majandustegevus on sellise iseloomuga, et ostja võõrandab kauba edasi ning ostuhinna maksetähtaeg on pikem kui kauba realiseerimise aeg. Pooled peavad sõlmima kokkuleppe, millega ostja loovutab kauba edasivõõrandamisest tulenevad nõuded müüjale. Seda nimetatakse pikendatud omandireservatsiooniks, kus ostja on üldjuhul mingi kauba vahendaja ja saab müüjalt edasimüügiloa. Pikendatud omandireservatsioon välistab võimaliku kahju asjade ümbertöötamise korral.
Harilik kardemon
Harilik kardemon pärineb Indiast, Malabari rannikult ja Sri-Lankalt, kus see kasvab looduslikult troopilistes vihmametsades.
Kirjeldus
pisi|left|Kardemoni õis Kardemon on pikkade nooljate lehtedega mitmeaastane rohttaim, mille kollased või sinised õied paiknevad maapinnalähedastes lehekaenaldes. Viljastunud õitest arenevad umbes 1,5 cm pikkused paadikujulised kuprad, igaühes tosina jagu pisikesi kolmekandilisi seemneid. Kuprad on kolmepesalised, igas pesas 3-4 tugeva vürtsika aroomiga ning üsna nõrga kamprilõhnaga tumedat seemet. Õhuke valge viljakest, mis kerge surve peale hõlpsasti puruneb.
Kasvatamine
Kuprad valmivad aastaringselt ja täiesti korrapäratult, mistõttu nende küpsusastet tuleb pidevalt jälgida. Nimelt lähevad täisküpsed kuprad iseenesest lahti ning seemned pudenevad maha. Isegi kui seda ei juhtu, kaob poolavanenud kupardest kiiresti seemnete aroom ja nõrgeneb maitse.
Tänapäeval on maailma suurim kardemonikasvataja India. Lõviosa saagist läheb müüki oma riigis, kus selle järele on ülisuur nõudlus. Suureksportijaks on tõusnud Guatemala, kus kardemoni hakati kasvatama juba eelmise sajandi algul, kuid kohalikud elanikud pole seda vürtsi omaks võtnud ning kogu toodang veetakse välja. Aasias kasvatatakse kardemoni ekspordiks ka Sri Lankal ja Indohiinas, Aafrikas aga Tansaanias.
Kasutamine
Kardemoni tunti juba Vanas-Egiptuses ja Kreekas-Roomas. Koos kaubakaravanidega jõudis see maitsetaim ka Euroopasse.
Vürtsina kasutatakse kardemoniseemneid. Vilju kogutakse veidi enne täisküpsust. Neid kuivatatakse päikese käes, leotatakse vees ja kuivatatakse uuesti. Malabari kardemoni viljad on 0,8–1,5 cm pikkused ja vähem aromaatsed.
Coahoma maakond
Coahoma maakond (Coahoma County) on maakond Ameerika Ühendriikides Mississippi osariigis.
Maakonna halduskeskus on Clarksdale.
Ajalugu
Maakond moodustati 1836. aastal.
Märt Martinson
Märt Martinson (8. september 1890 Puiatu vald, Viljandimaa – 9. september 1948 Viljandi) oli Eesti poliitik.
Coahoma maakond
Rahvastik
Elanike arv oli 2010. aasta rahvaloenduse järgi 26 151.
Arvestuslik rahvaarvu muutus (1. juuli seisuga) :
Pascal Lainé
Pascal Lainé [pask'al len'ee] (sündinud 10. mail 1942 Anet's Prantsusmaal) on prantsuse kirjanik.
Ta on õppinud Saint-Cloudi ülikoolis (École normale supérieure de Saint-Cloud) filosoofiat ning töötanud õpetaja ja õppejõuna.
Tema umbes paarikümnest romaanist tuntuim on "Irrevolutsioon" (1971), mille eest pälvis maineka kirjandusauhinna Prix Médicis.
Romaani "Pitsitegija" (1974) eest sai Lainé Goncourti auhinna. Teose põhimotiiviks on nn ebavõrdne armastus – noore intellektuaali ja lihtsast perest pärit juuksurineiu armulugu, mis päädib neiu sattumisega vaimuhaiglasse, kui noormees on ta hüljanud.
Edgecombe'i maakond
Edgecombe'i maakond (Edgecombe County) on maakond USA-s Põhja-Carolina osariigis.
Maakonna halduskeskus on Tarboro.
Maakonna pindala on 1313 km². Veepindala on 5 km².
Elanike arv oli 2010. aasta rahvaloenduse järgi 56 552. Aastal 2000 oli elanikke 55 606.
Ajalugu
Edgecombe'i maakond moodustati 4. aprill 1741 Bertie maakonna osadest. Maakond on saanud nime Briti poliitiku Richard Edgcumbe'i järgi.
Mikroteenused
Mikroteenused on tarkvaraarendamise tehnika - teenusorienteeritud arhitektuuri stiili variant – mis struktureerib rakenduse lõdvalt sidestatud teenuste kogumina. Mikroteenuste arhitektuuris on teenused tehtud detailseks ja protokollid on kergekaalulised. Rakenduse väiksemateks osadeks jaotamise eelis on modulaarsuse võimaldamine, mistõttu saab seda lihtsamini mõista, arendada, testida ning muuta vastupidavamaks arhitektuuri erosioonile. Mikroteenused võimaldavad paralleelset arengut, andes väikestele autonoomsetele tiimidele võimaluse arendada oma enda vastavaid teenuseid. Mikroteenustepõhised arhitektuurid võimaldavad pidevvalmidust.
Sissejuhatus
Kuigi ametlikku definitsiooni mikroteenuste kohta ei ole, on informaatikamaailmas ajapikku kujunenud konsensuslik vaade. Tihtipeale loetakse defineerivateks omadusteks järgmisi karakteristikuid:
Mikroteenus pole kiht monoliitses rakenduses, vaid pigem eraldiseisev osa ärifunktsionaalsusest selgete liidestustega ja võib läbi omaenda sisemiste komponentide rakendada kihilist arhitektuuri. Strateegilisest perspektiivist järgib mikroteenuste arhitektuur põhimõtet "Tee ühte asja, aga tee seda hästi." Briti tarkvaraarendaja ja informaatik Martin Fowler kirjeldab mikroteenustepõhist arhitektuuri järgnevate omaduste kaudu:
On võrdlemisi tavaline, et sellist arhitektuuristiili kohandatakse pilvepõhistele rakendustele ja rakendustele, mis kasutavad kergekaalulist struktureeritud väljalaskmist.
Keeleline lähenemine
Keeleline lähenemine mikroteenuste arendamisel keskendub programmeerimiskeele, mis saaks mikroteenust esitada kui ühtset tarkvaramoodulit. Efektiivsust saab määrata projekti arhitekteerimise ja rakendamise tasakaalustatuse järgi. Üheks seda rolli täitma pidavaks keeleks on Jolie.
Trihhinelloos
Trihhinelloos (ka trihhinoos, trihhiaas) ehk keeritsusstõbi on liha- ja kõigetoiduliste imetajate nakkushaigus. Haigust põhjustab keeritsuss ehk trihhiin (Trichinella spiralis), kes vastsena asub lihaskoes ja täiskasvanuna peensooles. Keeritsuss paikneb organismis tavaliselt kohtades, kus lihaste töö ja vereringlus on aktiivsed, näiteks vahelihas ja keel.
Loomadel kulgeb haigus tavaliselt ilma märgatavate sümptomiteta. Inimene põeb aga haigust raskelt, intensiivse nakkuse korral võib haigus lõppeda surmaga. Haigestumise raskus sõltub söödud vastsete hulgast, keeritsussi liigist, liha töötlemisviisist ning inimese immuunsüsteemist.
Nakatumine
Haigestutakse toorest või ebapiisavalt kuumutatud keeritsussi vastsetega liha süües. Eestis on inimesed nakatunud süües metssea-, mägra-, karu- ja kodusealiha. Haigus levib peaaegu igas piirkonnas, eriti kohtades, kus süüakse palju liha, aga lihunike tegevust ei kontrollita piisavalt. Loomad haigestuvad peamiselt raibete söömisel.
Saastunud toiduga satuvad kapseldunud vastsed seedetrakti, kus maohappe toimel nende kapsel laguneb, ja nad tungivad limaskesta. Nädal pärast nakatumist hakkavad emasloomad tootma vastseid, kes liiguvad vöötlihastesse. Seal keerduvad vastsed spiraaliks ja kapselduvad lihaskiusse, kus nad võivad püsida eluvõimelisena kuni 40 aastat.
Sümptomid
Loomadel tavaliselt märgatavaid haigustunnuseid ei ole. Ainult väga raskel nakatumisel võib sigadel esineda oksendamist, kõhulahtisust, mälumishäireid, pinnapealset hingamist ja palavikku.
Inimestel võivad täiskasvanud ussid põhjustada seedetrakti vaevusi. Nädal pärast nakatumist tekivad palavik ja lihasevalud. Surma võivad põhjustada mõnikord tekkinud müokardiit ehk südamelihasepõletik või entsefaliit ehk ajupõletik.
Diagnoosimine ja ravi
Tavaliselt diagnoositakse keeritsussi kliinilise pildi abil. Kui nakatumisest on möödas 2–3 nädalat, saab verest leida antikehasid. Võimalik on võtta ka proov lihaskoest.
Haiguse ravi kestab kaua. Kui inimene on nakatunud 24 tunni jooksul, tehakse nädalane ravikuur. Kui haigestumine on intensiivsem, võib patsient vajada voodirežiimi ning põletikku alandavat ravi (põletiku allasurumiseks vahel ka hormoonravi).
Ennetamine
Haiguse ennetamiseks tuleks söödavat liha alati kontrollida. Keeritsussivastsed surevad, kui liha küpsetatakse vähemalt 77 °C juures.
Lillimõisa (Sõmerpalu vald)
Lillimõisa (ka Lilli) oli küla Võrumaal. Küla jääb tänapäeval Lilli-Anne küla alale. Kihelkondlikult kuulus küla Urvaste kihelkonda. Küla kaotati 1930. aastatel.
Vasknarva mõis
Vasknarva mõis (saksa keeles Nyslott, Syrenetz) oli Jaama mõisa kõrvalmõis Vaivara kihelkonnas Virumaal. Nüüdisajal jääb mõis Ida-Viru maakonda Alutaguse valda.
Keskajal ja hiljemgi oli mõisa juures Vasknarva linnus.
17.–18. sajandil oli Vasknarva linnuse ümbruses venelaste kaluriküla Sõrenets.
Loko (Kanepi vald)
Loko oli küla Põlvamaal. Küla jääb tänapäeval Magari ja Erastvere küla alale. Kihelkondlikult kuulus küla Kanepi kihelkonda. Küla kaotati 1930. aastatel.
Krasnogvardeiskoje rajoon (Belgorodi oblast)
Krasnogvardeiskoje rajoon (vene keeles Красногвардейский район) on 2. järgu haldusüksus (munitsipaalrajoon) Venemaal Belgorodi oblasti idaosas. Rajooni keskus on Birjutši linn.
Rajoon piirneb põhjas Krasnoje rajooniga, idas Aleksejevka rajooniga, kagus Veidelevka rajooniga, lõunas Valuiki rajooniga, läänes Volokonovka rajooniga ja loodes Novõi Oskoli rajooniga.
Rajooni pindala on 1762,6 km². Elanike arv oli 2012. aastal 39 826, 2009. aastal 40 250 ja 2002. aastal 44 156.
Mõisa Hääl
Mõisa Hääl on Heimtali Põhikooli kooliraadio. Kooliraadio alustas tegevust 2012. aasta sügisel. Raadio eesmärk oli muuta kooli igapäevane töö lõbusamaks ja sisukamaks. Raadio sisustas vahetunde muusikaga.
Kooliraadio on korraldanud ka üritusi. 17. mail toimus Heimtali Spordihoones heategevusüritus "Me hoolime".
Kooliraadio saateid saab kuulata ka veebist. Mõisa Häälel on valmistatud film koolikiusamisest.
Van Bureni maakond (Arkansas)
Van Bureni maakond (Van Buren County) on maakond Ameerika Ühendriikides Arkansase osariigis.
Maakonna halduskeskus on Clinton.
Ajalugu
Maakond moodustati 1833. aastal.
Rahvastik
Elanike arv oli 2010. aasta rahvaloenduse järgi 17 295.
Arvestusliku rahvaarvu muutus (1. juuli seisuga):
Neelaps
Neelaps on maoperekond.
Klassifikatsioon
Perekonda Neelaps klassifitseeritakse roomajate andmebaasis järgmised  maoliigid :
Levila
Neid võib kohata Austraalias.
Masterdamine
Masterdamine on üks muusikaproduktsiooni etappe, mille tulemusena miksitud materjal salvestatakse tiražeerimise aluseks olevale andmekandjale ehk masterile.
Masterdamisel on kolm etappi:
Miksitud materjali järeltöötlemine
Miksitud materjali järeltöötlemise käigus
Eelmasterdamine
Eelmasterdamine (i.k premastering) on masterdamise etapp, mille käigus sisestatakse ja kontrollitakse träkkide nimetusi ja indekseid, määratletakse träkkidevaheliste pauside kestused ja sisestatakse nõutavad toote informatsioonikoodid ISRC ja EAN. Eelmasterdamise tulemuseks on premaster-CD, mis vastab audio CD Punase raamatu standardile (Red-Book-Standard) (vt Vikerkaareraamatud).
Matriitsi valmistamine
Vinüülplaatidel valmistati matriitsina n-ö negatiivne vorm. CD-de tiražeerimisel on matriitsiks klaasmaster.
Üürnik (täpsustus)
Üürnik on juriidiline või füüsiline isik, kes võtab üürile kinnisvara.
"Üürnik" on ka mitme filmi eestikeelne pealkiri:
"Üürnik" oli Kaire Vilgatsi ja ansambli Köök esitatud laul lauluvõistlusel Eesti Laul 2009.
Maksõm Žorin
Maksõm Žorin (Максим Борисович Жорін; sündinud 7. juunil 1989 Rubižnes) on Ukraina sõjaväelane ja poliitik.
Elulugu
Oli 2023. aasta augusti seisuga oli ta majori auastega ning 3. üksiku ründebrigaadi ülema asetäitja Bahmuti lahingus.
Vecsés
Vecsés on linn Ungaris Pesti komitaadis, Vecsési kreisi halduskeskus. Asub Budapesti edelapiiril.
Vecsésis on odavlennufirma Wizz Air peakorter.
Aleksander Saar
Aleksander Saar (23. juuli 1883 Lustivere vald, Viljandimaa – 1. aprill 1942 Kirov) oli Eesti põllumees ja poliitik.
Arreteeritud NKVD poolt 1941 Taebla vallas Läänemaal. Surmaotsus, hukatud Kirovis Venemaal.
Lutsu (Kanepi vald)
Lutsu oli küla Põlvamaal. Küla jääb tänapäeval Koigera küla alale. Kihelkondlikult kuulus küla Kanepi kihelkonda.
Nõmme Kalju FC III
Nõmme Kalju FC III on Nõmme Kalju FC teine duubelmeeskond.
Varasemad liigahooajad
Klubi parimad mängud on olnud:
Nõmme JK Kalju IV
Nõmme Kalju IV oli Nõmme Kalju FC kolmas duubelmeeskond, mis eksisteeris vaid üks hooaeg.
Kardemon
pisi|
Taim
pisi|Kardemonitaim Harilik kardemon kasvab metsikult India lõunaosas. Taimel on pikad odajad lehed. Maapinna lähedal puhkevad kollakad või sinised õied. Viljadeks on 1,2 cm pikkused kuprad, milles asub tosin tugeva vürtsika aroomiga ning üsna nõrga kamprilõhnaga tumedat seemet.
Hariliku kardemoni kuprad kogutakse veidi enne täisküpsust. Neid kuivatatakse päikese käes, leotatakse vees ja kuivatatakse uuesti.
Kardemon ajaloos
pisi|left|Kardemonikuprad Kardemoni tunti juba Vanas Egiptuses ja Kreekas-Roomas. Koos kaubakaravanidega jõudis see maitsetaim ka Euroopasse.
Antiigi õitseajal kasutati ravimi ja maitseainena ning isegi parfüümina ohtralt vürtse amomonit ja kardamomonit. Tänapäeval arvatakse, et nende nimetuste taga ei pruukinud olla ehtne kardemon, vaid selle odavamad ja kättesaadavamad asendajad.
Juba tuhat aastat tagasi teati ja kasutati ehtsat kardemoni Euroopas Skandinaavias. Arvatavasti toimetasid selle sinna viikingid, kes avastasid selle enda jaoks uudse vürtsi Konstantinoopolist. Just Skandinaavia riigid on praegugi Euroopa suurimad kardemonitarbijad, samal ajal kui muu Euroopa, Saksamaa välja arvatud, suhtub sellesse vürtsisse üpris leigelt. Maailma kardemoniekspordist umbes 15% jõuabki Põhjamaadesse ning kogu ülejäänud Euroopasse vaid 10%.
Ehtsa kardemoni kõrge hinna tõttu kasutatakse asendajaid kogu maailmas, eriti aga Aasias. Enamik asendajaid on robustsema maitse ja agressiivsema lõhnaga, milles pahatihti domineerib kamper. Tuntuimad asendajad on päritolumaade järgi nimetuse saanud Jaava, Nepali, Hiina, Tai, Etioopia ja Madagaskari kardemon.
Copiah' maakond
Copiah' maakond (Copiah County) on maakond Ameerika Ühendriikides Mississippi osariigis.
Maakonna halduskeskus on Hazlehurst.
Ajalugu
Maakond moodustati 1823. aastal.
Rahvastik
Elanike arv oli 2010. aasta rahvaloenduse järgi 29 449.
Arvestuslik rahvaarvu muutus (1. juuli seisuga) :
Tšernihivi Borõssi ja Glibi kirik
Borõssi ja Hlibi kirik (ukraina keeles Собор Бориса й Гліба, Borõssohlibskõi sobor) on 11.–12. sajandist pärinev kirik Tšernihivis.
Ajaloost
Kirik ehitati aastail 1120–1123 või 1170. aastatel teiste allikate järgi Tšernihivi vürsti Davõd Svjatoslavovõtši (valitses 1097–1123) käsul vürstide perekonna kirikuks ja matusepaigaks. Pärast Batu-khaani juhitud mongolite rüüsteretke 1239. aastal taastati kirik 13. sajandi teisel poolel. Ka 1611. aastal sai ehitis viga Tšernihivi vallutamise ajal Poola-Leedu vägede poolt. Alates 1628. aastast oli kirik kasutusel dominiiklaste ordu kloostrikirikuna, 1649. aastal läks see uuesti õigeusklikele. Kirikule tehti ümberehitusi 1659., 1790., 1805. ja 1857. aastatel. 1672. aastal ehitati kellatorn ja 18. sajandi algul sai kirik viis kuplit. Teises maailmasõjas tekkinud kahjustused parandati aastail 1948–1955.
Arhitektuur
Borõssi ja Hlibi kirik on kompaktne valgeks krohvitud tellisehitis ida-lääne suunalise ristülikukujulise põhiplaaniga. Kiriku ruumiplaan on tüüpiline bütsantsi-vanavene ristkuppelkirik, kuus piilarit jaotavad ehitise siseruumi kolmeks lööviks ja ruumi idaküljest eenduvad kolm poolümarat apsiidi. Läänes asetseb kirikuruumi ees kitsas narteks. Ristkuppelkirikule tüüpiliselt ümbritsevad kuplit perpendikulaarselt silindervõlvid, mille kuju kordavad põhja-, lõuna- ja läänepoolsetel välisseintel poolümarad zakomara ' d. Nelitist kroonib ümarate liseenidega liigendatud tambuuril asetsev poolkerakujuline kuppel, mille läbimõõt ühtib tambuuri kõrgusega.
Kiriku fassaadi liigendavad liseenid ja nendesse integreeritud poolsambad. Kapiteelidel on reljeefset taim- ja põimornamenti, mille vahel on paarikaupa vastamisi kujutatud loomi ja mütoloogilisi olendeid. Ümarkaarsed aknad on kitsad, neid ümbritseb kaheastmeline profileering, fassaadi ja tambuuri ülaosa kaunistavad kaarfriisid.
Välislingid
[https://www.encyclopediaofukraine.com/display.asp?linkpath=pages%5CS%5CA%5CSaintsBorysandHlibCathedral.htm Saints Borys and Hlib Cathedral. - Encyclopedia of Ukraine] [https://ukraine-kiev-tour.com/ukraine_chernihiv_sights_boris_gleb_cathedral.html Chernihiv Sights | Boris and Gleb Cathedral. - Ukraine Tours]
Nashi maakond
Nashi maakond (Nash County) on maakond USA-s Põhja-Carolina osariigis.
Maakonna pindala on 1406 km². Veepindala on 5 km².
Elanike arv oli 2010. aasta rahvaloenduse järgi 95 840. Aastal 2000 oli elanike arv 87 420.
Ajalugu
Nashi maakond moodustati 15. novembril 1777. aastal Edgecombe'i maakonna osast. Maakond on saanud nime brigaadikindral Francis Nashi järgi, kes hukkus Ameerika iseseisvussõjas.
Kostas Marsan
Kostas Marsan, kodanikunimega Konstantin Viktorovitš Danilov (vene keeles Костас Марсан; Константин Викторович Данилов; sündinud 1976), on jakuudi filmilavastaja. Ta lõpetas 1998. aastal Ammossovi-nimelise Kirde Föderaalülikooli ajalooteaduskonna ja 2005. aastal Moskvas Kõrgemate Stsenaristide ja Režissööride Kursuste režiiteaduskonna.
Marsan on 2016. aasta veebruaris Jakuutias linale jõudnud detektiivfilmi "Сайсары куөлгэ" ('Saisarõ järve ääres'; produtsent Marianna Skrõbõkina) režissöör. Film pälvis 2016. aasta augustis Jakutski rahvusvahelise filmifestivali põhikonkursil peaauhinna "Kuldsed Lumeprillid".
Matti Vanhaneni esimene valitsus
Valitsuse moodustasid Soome Keskerakond (8 ministrit), Soome Sotsiaaldemokraatlik Partei (8 ministrit) ja Rootsi Rahvapartei (2 ministrit).
Kostas Marsan
2020. aastal valmis triller "Itšši".
Louis Metslang
Louis Metslang (17. oktoober 1906 Kaarepere vald, Tartumaa – 8. juuni 1942 Tallinn) oli Eesti poliitik.
Ta lõpetas aastal 1928 Tallinna Linna Poeglaste Humanitaargümnaasiumi. Aastatel 1929–1930 ja 1935–1937 õppis ta Tartu Ülikooli õigusteaduskonnas (ei lõpetanud).
Forresti maakond
Forresti maakond (Forrest County) on maakond Ameerika Ühendriikides Mississippi osariigis.
Maakonna halduskeskus on Hattiesburg.
Rahvastik
Elanike arv oli 2010. aasta rahvaloenduse järgi 74 934.
Fernando Ocáriz Braña
Fernando Ocáriz Braña (sündinud 27. oktoobril 1944) on Hispaania päritolu Rooma Katoliku Kiriku vaimulik. Ta on 23. jaanuarist 2017 Püha Risti Preestrite Ühingu ja Opus Dei prelaat.
Ocáriz Braña on alates 1986 Usudoktriini kongregatsiooni nõunik, 2003. aastast Vaimulikkonna Kongregatsiooni ja 2011. aastast Uue Evangelisatsiooni Paavstliku Nõukogu liige. Ta on ka Paavstliku Teoloogia Akadeemia liige ja tegutsenud Rooma Paavstlikus Püha Risti Ülikoolis fundamentaalteoloogia professorina.
Ocáriz Braña oli 1994. aastast Opus Dei generaalvikaar ja 2014. aastast abivikaar. Tema hobiks on tennis.
Alexander Carl Woldemar Assmuth
Alexander Carl Woldemar Assmuth (28. aprill 1845 Torma – 7. oktoober 1929 Tallinn) oli Eesti vaimulik.
Ta lõpetas Tartus gümnaasiumi. Õppis aastatel 1864–1869 Tartu Ülikooli usuteaduskonnas.
Aastatel oli 1869–1870 koduõpetaja Uuemõisas. Ordineeriti 8. novembril 1871 õpetajaks.
Assmuth oli laulukooride asutamise toetaja.
Isiklikku
Tema isa Eduard Johann Assmuth oli Torma Maarja koguduse õpetaja, vanaisa Friedrich Johann Anton Assmuth oli Kose koguduse õpetaja, õemees (õe Emmy Luise abikaasa) Hugo Wilhelm Hoffmann oli Viru-Jaakobi koguduse õpetaja, väimees (tütre Anna Pauline abikaasa) Arthur Friedrich Wilhelm Hoffmann oli Viru-Jaakobi koguduse õpetaja, poeg Christfried Voldemar Anton Assmuth oli arst.
Ta maeti 16. oktoobril 1929 Tallinna Kalamaja kalmistule.
HAI-24
Harkiv HAI-24 oli Ukraina NSV-s Harkivi lennundusinstituudis 1960. aastatel konstrueeritud autožiiro. Õhusõiduki tõmbepropeller asus kahekohalise suletud kabiini kohal.
Gürokopter valmistati osalemiseks Eesti NSV ministeeriumi poolt elektriliinide kontrollimiseks mõeldud kerge autožiiro leidmiseks korraldatud konkursil. Õhusõiduki töötavat mudelit eksponeeriti NSV Liidu rahvamajanduse saavutuste näitusel Moskvas 1966. aastal.
Tartu Rakenduslik Kolledž
pisi|Tartu Rakendusliku Kolledži õppehoone aadressil [[Kopli tänav (Tartu)|Kopli 1]] Tartu Rakenduslik Kolledž ehk VOCO (2021. aasta lõpuni Tartu Kutsehariduskeskus; lühendatult KHK või Tartu KHK ) on alates 1. septembrist 2002 tegutsev Eesti suurim kutse- ja täiendõppekeskus.
Kool pakub kutseõpet põhihariduse baasil, kutsekeskharidusõpet, kutseõpet keskhariduse baasil, kutseõpet põhikoolis ja gümnaasiumis, kutsealast eelkoolitust, kutseõpet koolikohustuse ea ületanud põhihariduseta isikutele, täiskasvanute tööalaseid koolitusi, karjäärinõustamist, tooteid ja teenuseid Tartu linna elanikele.
2022. aasta kevadel õppis Tartu Rakenduslikus Kolledžis 3115 õppijat tasemeõppes ja 3000 õppijat täiskasvanute koolituses. VOCOs on võimalik omandada üle 80 eriala, mis on omakorda jaotatud seitsme teemakooli alla: ilukool, ärikool, tehnikakool, ehituskool, IT-kool, toidukool ja turismikool. Koolil on kaks õppehoonet: aadressil Põllu 11 ja Kopli 1.
Ajalugu
Algselt Tartu Kutsehariduskeskuse nime kandnud õppeasutus moodustati senise kolme riigikooli (Tartu Ehitus- ja Kergetööstuskool, Tartu Tööstuskool ja Tartu Teeninduskool) ja ühe munitsipaalharidusasutuse (Tartu Õppekeskus) liitmisel. Tartu Kutsehariduskeskuse kui uue Tartu linna munitsipaalkooli loomisel lähtuti Vabariigi Valitsuse 12. juuni 2001. aasta otsusest "Tegevuskava kutseharidussüsteemi arendamiseks Eestis aastatel 2001–2004", mille alusel olid kolm senist riigikooli eelnevalt valitsuse ja linna kokkuleppel munitsipaliseeritud. Valitsuse otsusega suleti alates 1. septembrist 2004 Kallaste Kutsekool ja kutseõppe andmist sealsetele õppijatele jätkas Tartu Kutsehariduskeskus.
Tunnustus
Kooli õpetajate ridades on nii aasta õpetajaid kui ka Haridus- ja Teadusministeeriumi tänukirjaga tunnustatud töötajaid. Kooli õpilased saavutavad igal aastal häid tulemusi nii vabariiklikel kui ka rahvusvahelistel kutsevõistlustel.
Toetavad teenused
Koolis tegutsevad toetavate struktuuriüksustena: infokogu, tugikeskus, õpilasesindus, klienditeenindus, arstiabi ja spordiosakond.
Neile lisanduvad haldustalituse, IT-talituse ja toitlustusosakonna toetavad teenused.
White'i maakond (Arkansas)
White'i maakond (White County) on maakond Ameerika Ühendriikides Arkansase osariigis.
Maakonna halduskeskus on Searcy.
Ajalugu
Maakond moodustati 1835. aastal.
Rahvastik
Arvestusliku rahvaarvu muutus (1. juuli seisuga):
Linda tänav (Narva)
pisi|Linda tänava lõpposa
Linda tänav on tänav Narvas Kerese linnaosas. Tänav sai nime Kalevipoja ema Linda järgi.
Linda tänav algab Paul Kerese tänavalt, ristub Kosmonaudi, Lembitu ja Malmi tänavaga ning lõpeb Grafovi tänaval. Tänava pikkus on umbes 615 m.
Enne 1920. aastat oli selle tänava nimi Olga tänav (Ольгинская улица). 1929. aasta linnaplaanil oli tänava nimi Linda tänav. Osa nüüdisaegsest tänavast kandis 1912. aasta plaanil nime Nikolai tänav, 1927. aasta linnaplaanil Kogukonna tänav ja 1952. aastal nimetati see ümber Transpordi tänavaks.
Linda tänaval asuvad endise Baltijetsi tehase hooned.
Kindlustusõigus
Kindlustusõigus (inglise keeles insurance law) on kindlustussuhteid reguleeriv õigusnormide kogum, mis kehtestab kindlustusandjate ja -võtjate õigused ja kohustused. Kindlustusõigus jaguneb erakindlustusõiguseks ja avalikuks kindlustusõiguseks.
Eesti kindlustusõiguse ajalugu
Eesti-Vene rahulepingu sõlmimise tulemusena hakati Eestis asutama kodumaiseid kindlustusseltse. 1936. aastal võeti vastu Eesti esimene kindlustusasutiste seadus. 1940. aastal võeti vastu seadus kohustuslikust määrkindlustusest. See kohustas kindlustama hooneid, kuid kolhoosides ka inventari. 1960. aastal lisati kindlustatava vara hulka kütteseadmed, veevärk ja kanalisatsioon. Eesti riigi taasiseseisvumise alguses ei vajanud kindlustusandja tegutsemiseks tegevusluba ning puudus ka kindlustusvaldkonna eriregulatsioon. 1992. aastal võeti vastu kindlustusseadus ja liikluskindlustuse seadus.
Kindlustusõiguse printsiibid
Kindlustusõiguses järgitakse kaheksat õiguslikku printsiipi:
1. Uberrimae fidei printsiip – pooled järgivad maksimaalse usalduse põhimõtet;
2. Kindlustushuvi printsiip – kindlustusjuhtumite korral on pooltel huvi vältida rahalise kahju kandmist;
3. Hüvitamise printsiip – kindlustusvõtja ei tohiks saada hüvitamise korral kasumit;
4. Lähima põhjusliku seose printsiip – kahju hüvitatakse, kui see tekkis kokku lepitud juhtumi põhjusena;
5. Actio directa printsiip – kahju saanud isik võib nõude esitada otse kindlustusandjale;
6. Solidaarse hüvitamise printsiip – hüvitis ei saa olla suurem kui kahju ise;
7. Kahju vähendamise printsiip – kindlustusvõtja peab olema kindlustatud eseme suhtes hoolas;
8. Nõuete ülemineku printsiip – kahju hüvitamise järel läheb nõudeõigus üle kindlustusandjale.
Erakindlustusõigus
Erakindlustusõigus hõlmab eraõiguslikku kindlustust. See võib olla nii vabatahtlik kui kohustuslik. Eraõigusliku kindlustuse alus on kindlustusvõtja ja -andja vaheline kokkulepe. Eraõiguslik kindlustussuhe tekib lepingu sõlmimisega. Seda korraldavad eraõiguslikud ettevõtted ning rahastuse tagavad kindlustusvõtjad kindlustusmaksete kaudu.
Avalik kindlustusõigus
Avalik kindlustusõigus on sundkindlustus. See reguleerib avalik-õiguslikku kindlustust, kindlustuse turustamist ja järelevalvet. Selle põhiliik on sotsiaalkindlustus. Sotsiaalkindlustussuhe saab alguse seadusest ja seda reguleerib avalik õigus. Sotsiaalkindlustust korraldavad avalik-õiguslikud kindlustusandjad ning seda rahastatakse riiklike maksude kaudu.
EgyptAir
EgyptAir on Egiptuse rahvuslik lennufirma ja Star Alliance'i liige. EgyptAir on Aafrika suurim lennufirma. Lennufirma kodulennujaam on Kairo rahvusvaheline lennujaam, millest opereeritakse üle 70 nii reisi- kui ka kaubaliine Lähis-Itta, Euroopasse, Aafrikasse, Aasiasse ja Ameerikasse.
Suhhoi
pisi|Suhhoi [[turboventilaatormootoritega reisilennuk ]] Suhhoi (vene keeles Публичное акционерное общество "Авиационная холдинговая компания "Сухой"", Publitšnoje aktsionjernoje obštšestvo "Aviatsionnaja holdingovaja kompanija "Suhhoi"", varem ГУП АВПК "Сухой“, GUP AVPK Suhhoi) on üks suurimaid lennukeid konstrueerivaid ja ehitavaid ettevõtteid Venemaal. NSV Liidu ajal algselt salajane tehas nr 51 (Zavod № 51), asutatud 1939. aastal Moskvas, on nüüdne ettevõte  Pavel Suhhoi konstrueerimisbüroost väljakasvanud ettevõte.
EgyptAir
Lennukipark
EgyptAiri lennukipargi keskmine vanus on 5,2 aastat ja koosneb järgmistest lennukitest:
Kindlustusõigus
Kindlustusõiguse allikad
Iga allikas, mis sisaldab kindlustust reguleerivat normi, on kindlustusõiguse allikas. Peamine kindlustusõigust reguleeriv allikas on võlaõigusseadus. Võlaõigusseadusest tulenevad normid reguleerivad vabatahtlikult sõlmitud kindlustuslepinguid. Liikluskindlustust reguleerib liikluskindlustuse seadus.
Kindlustusleping
Kindlustuslepinguga kohustub kindlustusandja kindlustusjuhtumi korral hüvitama tekkinud kahju, kindlustusvõtja kohustub tasuma kindlustusmakseid. Kindlustuslepingu sõlmimisel antakse välja poliis, mis tõendab kokkuleppe olemasolu. Lepingu sõlmimine saab alguse kindlustusvõtja sooviavaldusest. Kindlustuslepingu üks sõlmija peab olema kindlustusandja. Ainult kindlustusandja tohib neid kokkuleppeid sõlmida. Lepingu objektid on hüved, mida kindlustatakse.
Suhhoi
Kasutatakse ka ingliskeelset nimetust Sukhoi Civil Aircraft Company (SCAC), aastast 2006 omab selle äriühingu aktsiapakist 25%+1 Itaalia ettevõte Finmeccanica. 2011. aastal müüs Suhhoi Šveitsi firmale Comlux esimesed reisilennukid.
Saladuslik tsaar
"Saladuslik tsaar" on ulmeraamatute sari, mille autorid koonduvad Maniakkide Tänava  eestvedamisel toimuva Tartu ulmekirjutamise töötoa  liikmete hulka. Žanriliselt on tegemist segažanriga, kuna erinevates lugudes on esindatud nii aurupunk, kosmoseulme kui küberpunk ning veelgi enam erinevaid ulme alamžanre. Sarja eestvedajateks ning kõikide sarjas ilmunud raamatute kaasautoriteks on J.J. Metsavana ja Maniakkide Tänav.
Üldist
Sarjas on ilmunud järgmised teosed:
Sarja esimene raamat, "Saladuslik tsaar", ilmus 2012. aastal. Veidi vähem kui aasta varem toimus ka esimene ulmekirjutamise töötuba, mille kirjutamisteemaks jäi "Ja rongid peatusid" - Maniakkide Tänava sellenimelisest loost sai hiljem ka kogumiku avalugu. Kõik sarja lood on pea eranditult valminud just ulmekirjutamise töötoa lugudena. Raamat võeti lugejate poolt kiidusõnadega vastu ning pärjati ka Eesti Ulmeühingu auhinnaga Stalker parima kogumiku kategoorias. Tõlkija ja toimetaja Sash Uusjärv on kommenteerinud raamatut sõnadega: "Nagu läheks hommiku sussi seest oma igapäevast kommi võtma ja päkapikk on sinna hoopis purgitäie krehvtiseid männiriisikaid toonud."
Üks oluline liin, mis läbib sarja kõiki raamatuid, on eestlus - eestlus ulmes ning erinevates ulmealamžanrides. Tervet sarja ühendab meie päikesesüsteemi tulevik, täpsemalt Maa, Kuu ja Pluto tulevikuühiskonnad. Maal on tegevus koondunud Eestisse ning selle lähiümbrusse. Saladuslik Tsaar 3 ja 4 olid algselt planeeritud ühe romaanina, mis võtaks varasemates lühijuttudes-romaanides käsitletud teemasid ja tegelasliine kokku. Loo maht kasvas planeeritust suuremaks ning selle tulemusena ilmus kaks eraldi teost. Samas ei ole tegemist lihtsalt poolitatud romaaniga, vaid ka kolmandale raamatule on kirjutatud konkreetne lõpp, mis sõlmib osa liine kokku muutes loo ühtse tervikuna loetavaks teoseks. Üheks olulisemaks liiniks on neis romaanides kindlasti kunagise vapra eesti sõdalase Kallose seiklused, kes on nüüd saatuse ja meditsiini tahtel lagunenud kaheks erinevaks isiksuseks. Kaliks ja Losiks. Esimene romaan on Kali romaan ja teine on Losi romaan. Muidugi jätkuvad ka teiste vahvate varasemate tegelaste lood nagu Jomka, Õnnepäev, Must vassili, Liidia jt. Ühtlasi on esimene romaan rünnakukäigulugu Tarbatu vastu ning neljas rünnak Kiievi suunas. Neljas raamat on sellevõrra ka actionitihkem, kuna lõpp on lähemal. Kal on eestluse tuleviku üle südant valutav lüürilisem ja süngem pool Kallosest, sageli ka lihtsalt sügavamate ideedega inimene. Los on vastukaaluks aga kerglasem, aegajalt kergelt melanhooliasse langev ning liiga nostalgiline viinahimuline sehkendaja, keda peetakse lihtsameelsemaks, kuid kes suudab kuidagi alati suurema jama kokku keerata kui Kallose teine pool - Kal.
Saladuslik tsaar
Kirjastus Fantaasia 2012 (jutukogu)
Autorid: Maniakkide Tänav, J.J. Metsavana, Jaagup Mahkra
Sisepildid: Aili Gerz
Tutvustus
Maale läheneb hiidasteroid Tooni, mis ähvardab lõpetada inimkonna eksistentsi. Maailma riikide valitsused otsustavad planeedi maha jätta ja minna otsima ellujäämisvõimalusi mujalt päikesesüsteemist ning kaugemalt galaktikast. Kuid ressursside puudusel ei ole võimalik võtta kaasa kõiki maalasi. Mis saab neist kes lähevad teele? Mis saab neist kes jäävad maha?
Kolm eesti ulmeautorit vaatavad läbi käesoleva jutusarja tulevikku ning toovad teieni nii humoorikaid kui ka kurbi lugusid lähi- ja kaugtulevikust. See on nägemus maailmast, mida ühendab kogu inimkonda vapustav kataklüsm. Maailmast, kus ohu eest pagejad jätavad endast maha tehisintelligentsiga ründesatelliitide kompleksi, mis lõpetaks sõjad.
Sisukord
Katkend kogumikust
== Saladuslik tsaar 2. Duumioru lood == Kirjastus Fantaasia 2015 (jutukogu).
Autorid: J.J. Metsavana, Reidar Andreson, Mairi Laurik, Leila Tael-Mikešin, Maniakkide Tänav
== Saladuslik tsaar 3. Kettmõõgaga mõõdetud Maa == Kirjastus Fantaasia 2015 (romaan)
Autorid: Maniakkide Tänav, J. J. Metsavana
Tutvustus
Romaan on juba kolmas «Ippoliti» sarja liigituv teos. Teose tegevustik toimub 500-1000 aastat pärast Tooni saabumist. Maa on võõrelu haardes. Säilinud on vaid väike lapike, kus osutatakse vastupanu. Veel on inimesi, kes teevad kõik, mis nende võimuses, et inimkonna koduplaneet jääks neile alles. See lapike on Eesti. Need inimesed on eestlased.
Kirjastus Fantaasia 2016 (romaan)
Autorid: Maniakkide Tänav, J. J. Metsavana